Viborger Samler, 1835-01-01
J Frankrig vare Kamrene allerede sammenkaldte i Decbr. 1833. En Tale af Hr. Bignon den 7de Jan, i Anledning af Adressen, hvori han erklærede Polens Tilstand for blot factisk, vakte det meest levende bifald hos Kammeret, ja endog Hertugen af Broglio erklærede, at han deelte hans Anskuelser; men ifølge en Klage af Grev Pozzo di Borgo erholdt Hertugen en Jrettesættelse og maatte tilbagekalde sin Yttring i Kammeret, hvorpaa han den 1ste April ud traad af Ministeriet tilligemed Sebastiani, Argout og Barthe. Allerede tidligere var den almindelige Forbittrelse vakt ved Politiets voldsomme Udførelse af Loven mod de offentlige Udraabere og Fremlæggelsen, af Loven mod Associationerne. Nu traad den forhadte Generalprocureur Persil ind i Cabinettet som Justitsminister, og Uveiret brød ud saavel i Lyon, hvor Republiken erklæredes, som ogsaa i flere mindre Stæder og i selve Paris. Dette Oprør undertryktes ved Vaabenmagt (i Lyon først efter 5 Dages blodig Kamp, hvori efter nogle Beretninger 1500 Mand skulle være faldne). Kamrene bragte Kongen deres Lykønskning til Opstandens Undertrykkelse, men i Publicum steeg Forbittrelsen om muligt endnu høiere ved den skaanselløse Grusomhed, hvormed de Kongeligsindede under Kampen nedhuggede Skyldige og Uskyldige uden Forskjel. J Mai Maaned indtraf Lafayettes Død, og Frygten for mulige Uroligheder ved hans Begravelse bragte atter Regjeringen til at stille en imposant Militairmagt paa Benene. Dog de Misfornøiede erkjendte deres Afmagt, og Alt forblev roligt. J Krigsministeriet og det nominelle Præsidentskab for Conseilet afløstes Marschal Soult af Marschal Grord. Julihøitidelighederne indskrænkedes til tvende Dage og afholdtes med megen Lunkenhed. Valgene faldt fordeelagtigt ud for Regjeringen, og Kamrene samledes den 31te Juli. Adressen udmærkede sig især ved sine energiske Udtryk i Anledning af de udenlandske Forhold. Fornemmeligen gjorde følgende Phrase Opsigt: "Vi glæde os ved at nære det Haab, at Deres Regjering intet Øieblik taber de store Spørgsmaal af Sigte, der angaae Europas ved Krænkelsen, af Polens Nationalitet svært compromitterede Ligevægt." Kongen berørte ikke dette Punct i sit Svar. Misfornøielsen med Ministeriet steg ved Nationalgardens vilkaarlige Opløsning i Strasburg, samt især ved det Uvæsen, der, som man paastod, ble drevet med Telegraphberetningerne angaaende de spanske Procuradorers Forhandlinger om den spanske Statsgjæld. Processen mod de formedelst Deeltagelse i Ementerne i Lyon og Paris Hæftede, henvistes fra sit retmæssige Forum Juryen til Pairsretten. Den offentlige Mening fordrede nu en almindelig Amnestie for de Tiltalte,, og dette Ønske fandt Gienklang i Cabinettet, men strandede – efter Sigende - paa Kongens og Hr. Thiers's Urokkelighed. Herved bragtes Splid i Conseilet, Grard forlangte og erholdt sin Dimission, og Kongen opløste herpaa Ministeriet og dannede den 10de Novbr. et nyt med Hertugen af Bas sand i Spidsen og bestaaende af Tilhængere af fjer par i, dog beholdtes Hr. Persil. Men efter tre Dages Forløb afskedigedes atter de nye Ministre, der ikke troede at kunne forene den af dem fordrede Føielighed med den ministerielle Ansvarlighed, hvorpaa de gamle Ministre atter traad ind i deres Poster under Præsidium af den nye Krigsminister, den politisk ubetydelige Marschal Mortier. Ogsaa nu beholdt man den uundværlige Persil, Juryens og Pressens svorne Fiende. Kamrene indkaldtes til den 1ste Decbr. og mødte uden videre Ceremonier. Et haardt Angreb i de Deputeredes Kammer paa Ministrene, under hvilket især Hr. Dupin sagde dem mange bittre Sandheder, endte dog ved Afstemningen med et fuldkomment Nederlag for Oppositionen, til hvilken man for Fremtiden vil kunne regne den største Deel af le tiers parti, og nu gaaer Regjeringen dens vante Gang. Afhængighed af Udlandet og Bestræbelsen for at indskrænke Folkets Friheder ere dens Særkjender. Allerede den 24de Novbr. samlede Pairsretten sig og begyndte paa den uhyre vidtløftige Proces. En Artikel i Le National, hvori Rettens Competence bestrides, foraarsagede, at Udgiveren Hr. Rouen, saa søgtes, og at Pairskammeret som Dommer i sin egen Sag dømte ham til 2 Aars Fængsel og en Mulct af 10,000 Fr. - Det nye Ministeriums Program er efter Journ. des Debats: Jngen Amnestie før efter afsagt Dom, ingen Reform i Valgsystemet, og Jntervention i Spanien, hvis den gjøres fornøden.